**Obec Rovňany**

**Dodatok č. 1**

Všeobecne záväzné nariadenie

**o nakladaní s komunálnymi odpadmi a s drobnými stavebnými odpadmi na území obce Rovňany**

**Prijaté na zasadnutí Obecného zastupiteľstva v Rovňanoch dňa 30. 08. 2017 uznesením č. 33 /2017**

 Obec Rovňany na základe ustanovenia § 6 ods. 2 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej „zákon o odpadoch“) v znení zákona č. 90/2017 Z.z., ktorým sa mení a dopĺňa zákon o odpadoch, vydáva tento dodatok č. 1, ktorým sa dopĺňa :

 Všeobecne záväzné nariadenie

**o nakladaní s komunálnymi odpadmi a s drobnými stavebnými odpadmi na území obce**

**Rovňany**

**1/ Čl. 7 VZN sa mení a dopĺňa**

 **Čl. 7**

###  Systém triedeného zberu a prepravy komunálnych odpadov

1. V obci sa vykonáva triedený zber:

 e) viacvrstvových kombinovaných materiálov na báze lepenky /tetrapaky od mlieka,

 džúsov a pod),

 f) opotrebovaných pneumatík, ktoré obyvatelia obce odovzdávajú na miestach a termínoch, ktoré určí obec

**2/ Čl. 10 VZN sa mení a dopĺňa – za odpady KOVY sa vkladá komodita -** Viacvrstvové kombinované materiály na báze lepenky /VKM/ a dopĺňa sa bod 3. Odpadové pneumatiky, doterajší bod 3. je pod č. 4.

 **Čl. 10**

###   Triedený zber komunálnych odpadov - papiera, skla, plastov, kovov (odpady z obalov a neobalových výrobkov)

Viacvrstvové kombinované materiály na báze lepenky – v rámci triedeného zberu sa zbierajú do spoločných zberných nádob s plastmi /do žltých vriec, resp. kontajnerov/,

***Patria sem : použité*** *viacvrstvových kombinovaných materiálov na báze lepenky - VKP /tetrapaky od mlieka, džúsov a pod),* *- pred odovzdaní je potrebné odpady vypláchnuť,*

*Nepatria sem : znečistené VKP obaly,*

3. Odpadové pneumatiky :

Obec s účinnosťou od 01.01.2018 zavádza zber odpadových pneumatík, ktoré obyvatelia môžu odovzdať na miestach a termínoch, ktoré určí obec.

3/ Tento dodatok č. 1 k Všeobecnému záväznému nariadeniu o nakladaní s komunálnymi odpadmi a s drobnými stavebnými odpadmi na území obce Rovňany schválilo obecné zastupiteľstvo na svojom zasadnutí dňa 30. 08. 2017 uznesením č.33/2017 s tým, že dodatok nadobúda účinnosť pätnástym dňom odo dňa jeho vyvesenia.

 V Rovňanoch dňa 30.08.2017

 *Jana Cabanová*

 starostka obce

Návrh Dodatku č. 1 k Všeobecne záväznému nariadeniu bol vyvesený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, dňa

07.08.2017

Pripomienky k návrhu boli – neboli uplatnené v počte- žiadne pripomienky

Schválený Dodatok VZN bol vyhlásené vyložením na úradnej tabuli dňa : 31.8.2017

Dodatok č. 1 VZN bol zložený dňa : 18.9.2017

Účinnosť nadobudlo dňom : 16.09.2017